CELEX: 52003PC0689
Language: fi
Date: 2003-11-17
Title: Ehdotus Euroopan parlamentin ja neuvoston asetukseksi elintarvikekäyttöön tarkoitetuista materiaaleista ja tarvikkeista

Avis juridique important

|

52003PC0689

Ehdotus Euroopan parlamentin ja neuvoston asetukseksi elintarvikekäyttöön tarkoitetuista materiaaleista ja tarvikkeista  /* KOM/2003/0689 lopull. - COD 2003/0272 */  

Ehdotus EUROOPAN PARLAMENTIN JA NEUVOSTON ASETUKSEKSI elintarvikekäyttöön tarkoitetuista materiaaleista ja tarvikkeista(komission esittämä)PERUSTELUTTAUSTAElintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21. joulukuuta 1988 annetussa neuvoston direktiivissä 89/109/ETY (puitedirektiivissä) vahvistetaan yleiset periaatteet, joita sovelletaan kaikkiin elintarvikkeiden kanssa kosketuksiin joutuviin materiaaleihin:a) Tarvikkeiden inerttisyyttä ja elintarvikkeiden puhtautta koskevat periaatteet:- aineiden siirtyminen tarvikkeista elintarvikkeisiin ei saa vaarantaa ihmisten terveyttä- siirtyminen ei saa muuttaa sopimattomalla tavalla elintarvikkeen koostumusta tai pilata sen aistinvaraisia ominaisuuksia;b) Hyväksyttyjen materiaalien ja tarvikkeiden merkintää koskeva periaate, jonka mukaan elintarvikekäyttöön tarkoitetuissa tarvikkeissa on oltava maininta "elintarvikekäyttöön" tai direktiivissä 80/590/ETY esitetty tunnus.Direktiivissä 89/109/ETY säädetään myös seuraavista seikoista:c) elintarvikekäyttöön tarkoitettujen materiaalien ja tarvikkeiden valmistuksessa hyväksyttyjen aineiden luettelo, joka sulkee ulkopuolelle kaikki muut aineet (hyväksyttyjen aineiden luettelo);d) materiaali- ja tarvikeryhmät, joita koskevat säännökset annetaan täytäntöönpanotoimenpiteillä (erityisdirektiiveillä);e) menettelyt ja kriteerit, joita on seurattava laadittaessa ja hyväksyttäessä eri materiaali- ja tarvikeryhmiä koskevia erityisdirektiivejä; tähän sisältyvät elintarvikkeita käsittelevän tiedekomitean tekemä aineiden arviointi ja elintarvikkeita käsittelevän pysyvän komitean antama lausunto.EHDOTUKSEN TAVOITTEETNeuvoston direktiivin 89/109/ETY antamisen jälkeen on tullut esiin joukko uusia asioita, jotka on otettava nykyisessä lainsäädännössä huomioon:- elintarvikepakkausten alalla on tapahtunut merkittävää teknistä kehitystä- elintarvikekäyttöön tarkoitettujen materiaalien ja tarvikkeiden jäljitettävyys ja merkinnät on varmistettava paremmin- luvanantoprosessin avoimuutta olisi parannettava tarkentamalla menettelyn eri vaiheet- komissiolle on annettava mahdollisuus antaa täytäntöönpanotoimenpiteitä varten direktiivien lisäksi myös päätöksiä tai asetuksia, koska viimeksi mainitut ovat sopivampia esimerkiksi hyväksyttyjen aineiden luetteloita koskevia säännöksiä varten- sääntöjen täytäntöönpanoa olisi parannettava perustamalla yhteisön ja jäsenvaltioiden vertailulaboratorioita- tunnus, jonka olisi esiinnyttävä tarvikkeissa, jotka voivat olla elintarvikkeiden kanssa kosketuksissa, ja joka on määritelty direktiivissä 80/590/ETY, pitäisi yksinkertaisuuden vuoksi sisällyttää tähän ehdotukseen, ja direktiivi 80/590/ETY pitäisi näin ollen kumota.Näiden seikkojen sekä selvyyden ja tehokkuuden vuoksi ehdotetaan uutta asetusta, jolla kumotaan direktiivi 89/109/ETY. Uudella asetuksella tehdään seuraavat keskeiset muutokset:1. Oikeudellinen väline täytäntöönpanosäännöksiä vartenElintarvikkeiden kanssa kosketuksiin joutuvien tarvikkeiden alalla annettujen erityisten täytäntöönpanodirektiivien yksityiskohtaisen tarkastelun perusteella on päädytty seuraaviin päätelmiin:- erityisdirektiiveissä on puhtaasti teknisiä säännöksiä, joiden tarkoituksena on panna täytäntöön puitedirektiivissä säädetyt yleiset periaatteet aiemmin vahvistettujen kriteereiden ja menettelyiden mukaisesti- erityisdirektiivit edellyttävät säännöllisiä teknisiä muutoksia, jotta ne voidaan mukauttaa teknologian nopeaan kehitykseen alalla (esim. uudet materiaalit, määritysmenetelmät, teknologiset prosessit, elintarvikkeiden säilytys- ja jalostustekniikat)- erityisdirektiiveissä on enimmäkseen yksinkertaisia toistuvia säännöksiä, joissa on lisäyksiä tai muutoksia hyväksyttyjen aineiden luetteloon tai joissa esitetään ehtoja näiden aineiden käytölle. Nämä vuosittaiset lisäykset tai muutokset tehdään aina elintarvikkeita käsittelevän tiedekomitean kuulemisen jälkeen.Näistä syistä on asianmukaisempaa laatia asetuksia kuin säännöksiä. Tähän mennessä jäsenvaltiot ovat useimmiten toistaneet sanasta sanaan yhteisön direktiivien sisällön ja muodon. Tilanne tulee lähitulevaisuudessa esiin vielä useammin, kun valmistellaan muutoksia nykyisiin direktiiveihin tai laaditaan uusia direktiivejä muiden materiaaliryhmien alalla (esim. paperit ja kartongit, lakat, elastomeerit).On myös muistettava, että säännösten täytäntöönpano asetusten kautta varmistaa sääntöjen yhtenäisen ja oikea-aikaisen soveltamisen, mikä hyödyttää sekä kuluttajia että teollisuudenalan kilpailukykyä. Täytäntöönpanomenettelyjen osalta ehdotettu asetus muuttaa direktiivien pakollisen antamisjärjestelmän joustavammaksi järjestelmäksi, jossa voidaan sisällön perusteella päättää, minkälainen säädös annetaan - direktiivi, asetus vai päätös. Joustavuuteen päästäisiin sillä, että korvattaisiin termi 'direktiivi' termillä 'toimenpide' perustamissopimuksen 95 artiklan mukaisesti. Myös jotkin jäsenvaltiot ovat pyytäneet tällaiseen lähestymistapaan siirtymistä.2. Elintarvikekäyttöön tarkoitetut aktiiviset ja älykkäät materiaalit ja tarvikkeet ('aktiiviset ja älykkäät materiaalit ja tarvikkeet')Elintarvikepakkausten päätarkoituksena on suojata elintarvikkeita fysikaalisilta, biologisilta ja kemiallisilta riskeiltä. Elintarvikkeiden pakkausmateriaalit on perinteisesti kehitetty niin, että ne eivät olisi vuorovaikutuksessa elintarvikkeiden kanssa ja että minimoitaisiin niiden komponenttien vapautuminen (siirtyminen) elintarvikkeisiin. Nykyisessä yhteisön lainsäädännössä vaaditaankin mahdollisimman suurta inerttisyyttä näille materiaaleille ja mahdollisimman vähäistä elintarvikkeiden saastumista. Pakkausmateriaalit eivät saa aiheuttaa sopimattomia muutoksia elintarvikkeen koostumukseen tai sen aistinvaraisiin ominaisuuksiin.Aktiiviset materiaalit ja tarvikkeet ovat uusi käsite pakkausalalla: ne on suunniteltu toimimaan vuorovaikutuksessa elintarvikkeiden kanssa ja säilyttämään tai parantamaan elintarvikkeen kuntoa varastoinnin aikana ja pidentämään sen myyntiaikaa. Tällaisia ovat esimerkiksi hapenpoistajat, aromit, säilöntäaineet tai antioksidantit sekä etyleeniä tuoreista elintarvikkeista absorboivat aineet. Toisenlaisia innovatiivisia pakkaustyyppejä eli älykkäitä materiaaleja ja tarvikkeita taas kehitetään, jotta saataisiin tietoa elintarvikkeen tosiasiallisesta kunnosta.Ehdotettu asetus tarjoaa oikeudelliset puitteet, joissa annetaan mahdollisuus ottaa huomioon nämä uudet teknologiset ratkaisut elintarvikkeiden pakkaamisessa ja asetetaan joitakin perusvaatimuksia niiden käytölle:- Ehdotuksessa määritellään aktiiviset ja älykkäät materiaalit ja tarvikkeet ja täsmennetään, että asetusta olisi sovellettava näihin materiaaleihin ja tarvikkeisiin (2 artikla).- Direktiivin 89/109/ETY 2 artiklassa todetaan, että tarvikkeet eivät saa aiheuttaa sopimattomalla tavalla elintarvikkeen koostumuksen muuttumista tai sen aistinvaraisten ominaisuuksien pilaantumista. Aktiiviset materiaalit ja tarvikkeet voivat kuitenkin - käyttötarkoituksensa vuoksi - muuttaa näitä elintarvikkeen ominaisuuksia. Tämän vuoksi artiklaa on muutettu niin, että aktiivisten materiaalien ja tarvikkeiden aiheuttamat muutokset elintarvikkeiden koostumukseen tai aistinvaraisiin ominaisuuksiin hyväksytään, kunhan muutokset ovat elintarvikkeisiin sovellettavan muun yhteisön lainsäädännön mukaisia (4 artikla).- Ehdotuksessa esitetään, että vaadittavilla merkinnöillä tiedotetaan aktiivisten materiaalien ja tarvikkeiden käyttäjille (elintarvikkeiden pakkaajille) näiden pakkaustyyppien vuorovaikutuksesta elintarvikkeiden kanssa, jotta noudatettaisiin asiaankuuluvia elintarvikelainsäädännön säännöksiä (12 artiklan 1 kohdan e alakohta).- Koska aktiivisiin ja älykkäisiin materiaaleihin ja tarvikkeisiin sisältyy kehittyneitä järjestelmiä, jotka koostuvat eri materiaaleista, kuten muovista, paperista, metallista ja liima-aineista, niistä on ehkä tarpeen antaa yksityiskohtaisempia sääntöjä erityistoimenpiteinä. Tämän vuoksi nämä materiaalit ja tarvikkeet on lisätty niiden materiaalien luetteloon, joita voidaan säännellä erityistoimenpitein (liite I).3. HyväksyntämenettelyDirektiivissä 89/109/ETY säädetään hyväksyttyjen aineiden luetteloista ja niiden materiaalien ja tarvikkeiden ryhmistä, joita on säänneltävä perusperiaatteet täytäntöön panevin erityistoimenpitein. Siinä vahvistetaan myös menettelyt ja perusteet, joita on seurattava valmisteltaessa ja hyväksyttäessä täytäntöönpanotoimenpiteitä, myös aineiden arviointia elintarvikkeita käsittelevässä tiedekomiteassa.Ehdotetussa asetuksessa vahvistetaan yksityiskohtaisemmat menettelyt elintarvikekäyttöön tarkoitettujen materiaalien valmistuksessa käytettävien aineiden turvallisuuden arviointia ja hyväksymistä varten.Kun hyväksyttyjen aineiden luettelo on laadittu, asetuksessa ehdotetaan noudatettavaksi seuraavaa menettelyä (8-11 artikla):- Tahot, jotka haluavat saattaa markkinoille elintarvikekäyttöön tarkoitetuissa materiaaleissa käytettävän uuden aineen, tekevät hakemuksen jäsenvaltion toimivaltaiselle viranomaiselle.- Jäsenvaltion toimivaltainen viranomainen ilmoittaa Euroopan elintarviketurvallisuusviranomaiselle (jäljempänä 'viranomainen') hakemuksen saamisesta ja toimittaa viranomaiselle hakemuksen ja hakijan antamat mahdolliset lisätiedot.- Viranomainen ilmoittaa komissiolle ja muille jäsenvaltioille hakemuksesta ja toimittaa niille hakemuksen ja hakijan antamat mahdolliset lisätiedot.- Viranomainen antaa asiasta lausunnon annetussa määräajassa, toimittaa sen komissiolle, jäsenvaltioille sekä hakijalle ja julkaisee sen hyväksymisen jälkeen.- Komissio ehdottaa viranomaisen lausunnon perusteella luonnosta toimenpiteeksi.Hakijan niin pyytäessä arkaluonteiset tiedot säilytetään luottamuksellisina; tämä edellyttää komission päätöstä (18 artikla).4. Pakkausmerkinnät- Direktiivin 89/109/ETY 6 artiklan 3 kohdassa säädetään, että materiaaleja ja tarvikkeita, jotka on nimenomaisesti tarkoitettu elintarvikekäyttöön, ei tarvitse varustaa merkinnällä "elintarvikekäyttöön" tai käyttötarkoitukseen viittaavalla tunnuksella. Koska on kuitenkin materiaaleja ja tarvikkeita, jotka muodoltaan ja ominaisuuksiltaan ovat sellaisia, että niitä voitaisiin käyttää elintarvikepakkauksissa vaikkei niitä ole valmistettu tätä varten, ehdotetussa asetuksessa korvataan direktiivin 89/109/ETY 6 artiklan 3 kohta vaatimuksella, jonka mukaan kaikki materiaalit tai tarvikkeet, jotka soveltuvat olemaan kosketuksissa elintarvikkeiden kanssa, on varustettava merkinnällä "elintarvikekäyttöön" tai käyttötarkoitukseen viittaavalla tunnuksella. Yksinkertaisuuden vuoksi direktiivissä 80/590/ETY esitetty tunnus olisi sisällytettävä asetusehdotukseen (liite II), ja direktiivi 80/590/ETY olisi kumottava.- Aktiivisten ja älykkäiden materiaalien ja tarvikkeiden merkintää koskevasta säännöksestä on mainittu edellä (12 artiklan 1 kohdan e alakohta).5. Jäljitettävyys (15 artikla)Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun Euroopan parlamentin ja neuvoston asetuksen (EY) N:o 178/2002 18 artiklassa annettuja jäljitettävyyttä koskevia säännöksiä ei sovelleta elintarvikkeiden kanssa kosketuksiin joutuviin materiaaleihin ja tarvikkeisiin. Näin ollen on tarpeen säätää yleisistä vaatimuksista, joilla taataan kaikkien elintarvikekäytössä olevien tai elintarvikekäyttöön tarkoitettujen materiaalien ja tarvikkeiden jäljitettävyys kaikissa vaiheissa.Asetuksen (EY) N:o 178/2002 mukaisesti tässä asetusehdotuksessa edellytetään, että kaikilla elintarvikkeiden pakkausmateriaalien ja -tarvikkeiden alalla toimivilla yrityksillä on käytössään järjestelmä, jonka avulla kaikissa tuotanto- ja myyntivaiheissa voidaan tunnistaa tavarantoimittajat ja tahot, joille materiaaleja ja tarvikkeita on toimitettu. Ketjusta on voitava tunnistaa ainakin yksi edeltävä ja yksi seuraava vaihe, ellei erityissäännöksissä edellytetä tarkempaa jäljitettävyyttä. Säännös koskee myös maahantuojia.Erityisiä materiaali- ja tarvikeryhmiä koskevia lisäsäännöksiä voidaan tarvittaessa antaa erityistoimenpiteillä.6. SuojatoimenpiteetElintarvikkeita koskevista kiireellisistä toimenpiteistä säädetään asetuksen (EY) N:o 178/2002 53 ja 54 artiklassa. Niitä sovelletaan myös silloin, kun ihmisten terveydelle aiheutuu vakava riski aineiden siirtyessä pakkausmateriaalista tai -tarvikkeesta elintarvikkeeseen. Näiden asetuksessa (EY) N:o 178/2002 säädettyjen elintarvikkeita koskevien kiireellisten toimenpiteiden lisäksi 16 artiklassa on suojalauseke, joka koskee erityisesti pelkkiä materiaaleja ja tarvikkeita.7. Vertailulaboratoriot (23 artikla)Sääntöjen täytäntöönpanon varmistamiseksi asetuksessa ehdotetaan, että perustetaan yhteisön vertailulaboratorio ja kansallisia vertailulaboratorioita rehujen ja elintarvikkeiden virallisesta valvonnasta annetun Euroopan parlamentin ja neuvoston asetuksen [1] mukaisesti.[1]  Komission ehdotus KOM(2003) 52 lopullinen. Viittaus lisätään, kun asetus on hyväksytty Euroopan parlamentissa ja neuvostossa.8. Uudet materiaalit, joita voidaan säännellä erityistoimenpiteinAktiivisten ja älykkäiden materiaalien ja tarvikkeiden lisäksi on kolme muuta ryhmää (ioninvaihtohartsit, sideaineet ja painomusteet), jotka ehdotetaan lisättäviksi niiden materiaaliryhmien luetteloon, joita voidaan säännellä erityistoimenpitein (liite I).EHDOTUKSEN VAIKUTUS EHDOKASMAIHINEhdotetulla asetuksella ei ole erityisiä vaikutuksia ehdokasmaihin, eikä se myöskään yleisesti vaikuta unionin laajentumiseen.Uusilla säännöksillä pyritään lisäämään direktiiviin 89/109/ETY sisältyvien nykyisten säännösten selkeyttä ja ymmärrettävyyttä. Ehdotuksella ei muuteta direktiivin 89/109/ETY perusperiaatteita. Uudet säännökset ovat asetuksen (EY) N:o 178/2002 mukaisia, ja kyseinen asetus on osa yhteisön säännöstöä, jonka ehdokasmaat ovat hyväksyneet liittymisasiakirjassa.Etenkin aktiivisten ja älykkäiden materiaalien ja tarvikkeiden osalta ehdotuksessa vain vahvistetaan oikeudelliset puitteet näiden uusien pakkaustyyppien sääntelyä varten. Hyväksymisprosessin kuvaus on otettu mukaan avoimuuden vuoksi, eikä nykykäytäntö muutu. Lisäksi jäljitettävyyttä koskevat säännökset ovat yhdenmukaisia asetuksessa (EY) N:o 178/2002 vahvistettujen vaatimusten kanssa.Käytännöllisesti katsoen kaikki ehdokasmaat ovat jo saattaneet suurimman osan alaa koskevasta yhteisön säännöstöstä osaksi kansallista lainsäädäntöään, myös direktiivin 89/109/ETY, tai ovat parhaillaan tekemässä niin. Niille on tiedotettu edellä mainitun asetuksen (EY) N:o 178/2002 periaatteista, joita sovelletaan välittömästi liittymisen jälkeen. Lisäksi komission seurantatoimien yhteydessä terveys- ja kuluttaja-asioiden pääosasto tekee parhaillaan aktiivista yhteistyötä näiden maiden kanssa niiden avustamiseksi ja sen varmistamiseksi, että kansallisissa lainsäädäntöteksteissä noudatetaan täysin EU:n lainsäädäntöä, myös elintarvikekäyttöön tarkoitettuja materiaaleja koskevaa lainsäädäntöä.Kun otetaan huomioon ehdotukseen tehtyjen muutosten luonne ja täsmälleen saman politiikan noudattaminen kuin aiemminkin, ehdotetun asetuksen ei pitäisi aiheuttaa mitään erityisiä täytäntöönpano-ongelmia ehdokasmaissa verrattuna nykyiseen säännöstöön.2003/0272 (COD)Ehdotus EUROOPAN PARLAMENTIN JA NEUVOSTON ASETUKSEKSI elintarvikekäyttöön tarkoitetuista materiaaleista ja tarvikkeistaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen [2],[2]  EUVL Cottavat huomioon Euroopan talous- ja sosiaalikomitean lausunnon [3],[3]  EUVL Cnoudattavat perustamissopimuksen 251 artiklassa määrättyä menettelyä [4],[4]  EUVL Csekä katsovat seuraavaa:(1) Elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetussa neuvoston direktiivissä 89/109/ETY [5], jolla korvataan direktiivi 76/893/ETY, vahvistetaan yleiset periaatteet, joiden tarkoituksena on poistaa erot jäsenvaltioiden lainsäädännöistä kyseisten tarvikkeiden osalta, ja säädetään erityisiä tarvikeryhmiä koskevien täytäntöönpanodirektiivien (erityisdirektiivien) antamisesta. Lähestymistapa on ollut toimiva, ja sitä olisi jatkettava.[5]  EYVL L 40, 11.2.1989, s. 38.(2) Direktiivin 89/109/ETY mukaisesti annettuihin erityisdirektiiveihin sisältyy yleisesti säännöksiä, jotka jättävät jäsenvaltioille vain vähän toimintavaraa direktiivien saattamisessa osaksi kansallista lainsäädäntöä, ja lisäksi niihin on tehtävä usein muutoksia, jotta ne voitaisiin mukauttaa tekniikan kehitykseen. Sen vuoksi tällaiset toimenpiteet olisi voitava antaa asetuksina tai päätöksinä. Samalla on asianmukaista sisällyttää soveltamisalaan joitakin lisäseikkoja. Direktiivi 89/109/ETY olisi sen vuoksi korvattava.(3) Asetuksen perustana pitäisi olla periaate, jonka mukaan kaikkien elintarvikkeen kanssa kosketuksiin tarkoitettujen materiaalien tai tarvikkeiden on oltava riittävän inerttejä, jottei aineita pääse siirtymään elintarvikkeeseen sellaisia määriä, jotka voivat vaarantaa ihmisten terveyden, aiheuttaa sopimattomia muutoksia elintarvikkeen koostumukseen tai heikentää sen aistinvaraisia ominaisuuksia.(4) Uudenlaisia materiaaleja ja tarvikkeita, jotka on suunniteltu aktiivisesti säilyttämään tai parantamaan elintarvikkeen kuntoa ("aktiiviset elintarvikepakkausmateriaalit ja -tarvikkeet"), ei ole suunniteltu inerteiksi toisin kuin perinteisiä materiaaleja ja tarvikkeita, jotka on tarkoitettu elintarvikekäyttöön. Toiset uudentyyppiset materiaalit ja tarvikkeet on taas suunniteltu valvomaan elintarvikkeen kuntoa ("älykkäät elintarvikepakkausmateriaalit ja -tarvikkeet"). Nämä materiaali- ja tarviketyypit voivat kumpikin olla kosketuksissa elintarvikkeen kanssa. Selvyyden ja oikeusvarmuuden vuoksi on näin ollen tarpeen sisällyttää aktiiviset ja älykkäät elintarvikepakkausmateriaalit ja -tarvikkeet asetuksen soveltamisalaan ja vahvistaa niiden käyttöä koskevat tärkeimmät vaatimukset.(5) Aktiiviset elintarvikepakkausmateriaalit ja -tarvikkeet on suunniteltu niin, että ne sisältävät "aktiivisia" ainesosia, joiden on tarkoitus vapautua elintarvikkeeseen tai absorboida ainesosia elintarvikkeesta. Ne olisi erotettava materiaaleista ja tarvikkeista, kuten puisista tynnyreistä, joita perinteisesti käytetään vapauttamaan luonnollisia ainesosiaan tietyntyyppisiin elintarvikkeisiin niiden valmistusprosessin aikana.(6) Kaikkien elintarvikekäyttöön tarkoitettujen materiaalien ja tarvikkeiden, jotka saatetaan markkinoille, olisi vastattava tämän asetuksen vaatimuksia. Vaatimuksia ei kuitenkaan sovellettaisi materiaaleihin ja tarvikkeisiin, jotka on valmistettu ja saatettu markkinoille ennen 1 päivää tammikuuta 1980, jolloin direktiivin 76/893/ETY säännöksiä alettiin soveltaa, ja joita toimitetaan antiikkitavaroina.(7) Elintarvikkeen osan muodostavien kuorten tai päällysteiden, jotka voidaan syödä, ei pitäisi kuulua tämän asetuksen soveltamisalaan.(8) On tarpeen asettaa erilaisia rajoituksia ja ehtoja asetuksen soveltamisalaan kuuluvien materiaalien ja tarvikkeiden sekä niiden valmistuksessa tarvittavien aineiden käytölle. On asianmukaista vahvistaa nämä rajoitukset ja ehdot erityistoimenpitein, joissa otetaan huomioon kunkin materiaali- ja tarvikeryhmän teknologiset erityisominaisuudet.(9) Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 [6] mukaisesti olisi kuultava Euroopan elintarviketurvallisuusviranomaista, jäljempänä 'elintarviketurvallisuusviranomaista', ennen kuin annetaan erityistoimenpiteisiin perustuvia säännöksiä, jotka saattavat vaikuttaa kansanterveyteen.[6]  EYVL L 31, 1.2.2002, s. 1. Asetus sellaisena kuin se on muutettuna asetuksella (EY) N:o 1642/2003 (EUVL L 245, 25.9.2003, s. 4).(10) Kun erityistoimenpiteisiin sisältyy luettelo aineista, joiden käyttö yhteisössä on sallittu elintarvikekäyttöön tarkoitettujen materiaalien ja tarvikkeiden valmistamiseen, näiden aineiden turvallisuus olisi arvioitava ennen hyväksymistä.(11) Elintarvikekäyttöön tarkoitettujen materiaalien ja tarvikkeiden valmistamiseen käytettyjen aineiden turvallisuuden arvioimista ja hyväksymistä koskevien kansallisten lakien, asetusten ja hallinnollisten määräysten eroavaisuudet saattavat estää näiden materiaalien ja tavaroiden vapaata liikkuvuutta ja luoda eriarvoiset kilpailuedellytykset. Sen vuoksi olisi luotava hyväksymismenettely yhteisön tasolle. Jotta voitaisiin varmistaa aineiden turvallisuuden arvioinnin yhdenmukaisuus, elintarviketurvallisuusviranomaisen olisi tehtävä nämä arvioinnit.(12) Aineiden turvallisuuden arvioinnin jälkeen olisi tehtävä riskinhallintaa koskeva päätös siitä, pitäisikö nämä aineet lisätä yhteisön luetteloon hyväkysytyistä aineista.(13) Pakkausmerkinnät tukevat käyttäjiä materiaalien ja tarvikkeiden oikeassa käytössä. Merkintöihin käytetyt menetelmät voivat vaihdella käyttäjän mukaan.(14) Elintarvikkeiden kanssa kosketuksiin joutuviin tarvikkeisiin liitettävästä tunnuksesta 9 päivänä kesäkuuta 1980 annetulla komission direktiivillä 80/590/ETY [7] otettiin käyttöön tunnus. Se olisi yksinkertaisuuden vuoksi sisällytettävä tähän asetukseen.[7]  EYVL L 151, 19.6.1980, s. 21. Direktiivi sellaisena kuin se on viimeksi muutettuna Itävallan, Suomen ja Ruotsin liittymisasiakirjalla.(15) Elintarvikekäyttöön tarkoitettujen materiaalien ja tarvikkeiden jäljitettävyys olisi varmistettava kaikissa vaiheissa. Alan toimijoiden olisi pystyttävä tunnistamaan ainakin yritykset, joista ja joihin materiaaleja ja tarvikkeita on toimitettu.(16) On tarpeen perustaa menettely suojatoimenpiteiden antamiseksi tilanteissa, joissa materiaali tai tarvike todennäköisesti muodostaa vakavan uhan ihmisten terveydelle.(17) On asianmukaista suojella investointeja, joita innovoijat ovat tehneet kerätessään tietoja, jotka tukevat tämän asetuksen mukaan tehtyä hakemusta. Jotta vältettäisiin tutkimusten tarpeettomat toistot ja etenkin eläinkokeet, tietojen jakaminen olisi kuitenkin sallittava sillä edellytyksellä, että asianomaisten osapuolten välillä on sopimus.(18) Määritystulosten korkean laadun ja yhdenmukaisuuden edistämiseksi olisi nimettävä yhteisön ja kansalliset vertailulaboratoriot. Se voidaan tehdä rehujen ja elintarvikkeiden virallisesta valvonnasta annetun Euroopan parlamentin ja neuvoston asetuksen (EC) No [...] [8] puitteissa.[8]  Komission ehdotus KOM(2003) 52 lopullinen. Viittaus lisätään, kun asetus on hyväksytty Euroopan parlamentissa ja neuvostossa.(19) Tämän asetuksen täytäntöönpanemiseksi ja liitteiden I ja II muuttamiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [9] mukaisesti.[9]  EYVL L 184, 17.7.1999, s. 23.(20) Jäsenvaltioiden olisi säädettävä seuraamusjärjestelmästä, jota sovelletaan tämän asetuksen säännösten rikkomiseen ja varmistettava, että seuraamukset täytäntöönpannaan. Säädettyjen seuraamusten on oltava tehokkaita, suhteellisia ja varoittavia.(21) Tämän asetuksen tavoitteita ei voida riittävällä tavalla saavuttaa jäsenvaltioiden toimin kansallisten lakien ja asetusten eroavaisuuksien vuoksi, vaan ne voidaan paremmin toteuttaa yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.(22) Direktiivit 80/590/ETY ja 89/109/ETY olisi sen vuoksi kumottava,OVAT ANTANEET TÄMÄN ASETUKSEN:1 artikla Kohde ja soveltamisala1. Asetuksella pyritään varmistamaan sisämarkkinoiden tehokas toiminta elintarvikekäyttöön tarkoitettujen materiaalien ja tarvikkeiden osalta sekä tarjoamaan perusta ihmisten terveyden ja kuluttajien etujen korkeatasoiselle suojelulle.2. Asetusta sovelletaan materiaaleihin ja tarvikkeisiin, jäljempänä 'materiaalit ja tarvikkeet', myös aktiivisiin ja älykkäisiin elintarvikepakkausmateriaaleihin ja -tarvikkeisiin, jotka lopullisessa muodossaana) on tarkoitettu kosketuksiin elintarvikkeiden kanssa taib) ovat jo kosketuksissa elintarvikkeiden kanssa ja on tarkoitettu tätä varten taikkac) joiden voidaan odottaa joutuvan kosketuksiin elintarvikkeiden kanssa tai joista voidaan olettaa siirtyvän ainesosia elintarvikkeisiin.3. Asetusta ei sovelletaa) materiaaleihin ja tarvikkeisiin, jotka on valmistettu ja saatettu markkinoille ennen 1 päivää tammikuuta 1980 ja joita toimitetaan antiikkitavaroina;b) kuori- tai päällystetuotteisiin, kuten juuston, lihavalmisteiden tai hedelmien kuoriin, jotka muodostavat osan elintarvikkeesta ja voidaan syödä yhdessä elintarvikkeen kanssa;c) julkisten ja yksityisten vesilaitosten kiinteisiin rakenteisiin ja laitteisiin.2 artikla MääritelmätTässä asetuksessa sovelletaan asetuksessa (EY) N:o 178/2002 säädettyjä määritelmiä jäljitettävyyden määritelmää lukuun ottamatta.Lisäksi sovelletaan seuraavia määritelmiä:1. 'aktiivisilla elintarvikepakkausmateriaaleilla ja -tarvikkeilla', jäljempänä 'aktiiviset materiaalit ja tarvikkeet', tarkoitetaan materiaaleja ja tarvikkeita, joilla on tarkoitus pidentää pakatun elintarvikkeen myyntiaikaa taikka säilyttää sen kunto tai parantaa sitä. Ne on suunniteltu tarkoituksellisesti sisältämään komponentteja, jotka vapauttavat aineita pakattuun elintarvikkeeseen tai sen ympäristöön tai absorboivat aineita elintarvikkeesta tai sen ympäristöstä;2. 'älykkäillä elintarvikepakkausmateriaaleilla ja -tarvikkeilla', jäljempänä 'älykkäät materiaalit ja tarvikkeet', tarkoitetaan materiaaleja ja tarvikkeita, jotka valvovat pakatun elintarvikkeen kuntoa tai elintarvikkeen ympäristöä;3. 'yrityksellä' tarkoitetaan voittoa tuottavaa tai tuottamatonta julkista tai yksityistä yritystä, joka toteuttaa mitä tahansa toimia, jotka liittyvät mihin tahansa elintarvikkeiden tuotannon, jalostuksen ja jakelun vaiheisiin;4. 'alan toimijalla' tarkoitetaan luonnollista tai oikeushenkilöä tai -henkilöitä, jotka ovat vastuussa tämän asetuksen vaatimusten noudattamisen varmistamisesta valvonnassaan olevassa yrityksessä;5. 'jäljitettävyydellä' tarkoitetaan mahdollisuutta jäljittää materiaali tai tarvike kaikissa tuotanto-, jalostus- ja jakeluvaiheissa ja seurata sitä näissä vaiheissa.3 artikla Yleiset vaatimuksetMateriaalit ja tarvikkeet on valmistettava hyvää valmistustapaa noudattaen niin, että niistä ei tavallisissa tai kohtuullisesti ennakoitavissa käyttöoloissa siirry ainesosia elintarvikkeeseen sellaisia määriä, jotka voisivata) vaarantaa ihmisten terveyden taib) aiheuttaa sopimattomia muutoksia elintarvikkeen koostumukseen tai heikentää sen aistinvaraisia ominaisuuksia.4 artikla Aktiivisia ja älykkäitä materiaaleja ja tarvikkeita koskevat erityisvaatimukset1. Aktiiviset materiaalit ja tarvikkeet saavat muuttaa elintarvikkeen koostumusta tai sen aistinvaraisia ominaisuuksia vain, jos muutokset ovat elintarvikkeisiin sovellettavien yhteisön säännösten mukaisia, tai ellei yhteisön säännöksiä ole, kansallisten säännösten mukaisia, sanotun kuitenkaan rajoittamatta 3 artiklan a alakohdan soveltamista.2. Aktiiviset materiaalit ja tarvikkeet eivät saa muuttaa elintarvikkeen koostumusta tai sen aistinvaraisia ominaisuuksia tavalla, joka saattaisi johtaa kuluttajaa harhaan.3. Älykkäät materiaalit ja tarvikkeet eivät saa antaa elintarvikkeen kunnosta tietoa, joka saattaisi johtaa kuluttajaa harhaan.5 artikla Materiaali- ja tarvikeryhmiä koskevat erityistoimenpiteetLiitteessä I lueteltuja materiaali- ja tarvikeryhmiä ja tarvittaessa näiden materiaalien ja tarvikkeiden yhdistelmiä koskevia erityistoimenpiteitä voidaan antaa 21 artiklan 2 kohdassa tarkoitetun menettelyn mukaisesti.Erityistoimenpiteitä voivat olla esimerkiksi seuraavat:a) luettelo aineista, joiden käyttö on hyväksytty, jolloin kaikkien muiden aineiden käyttö on kielletty (sallittujen aineiden luettelo);b) a alakohdassa tarkoitettujen aineiden puhtausvaatimukset;c) a alakohdassa tarkoitettujen aineiden ja/tai näitä aineita sisältävien materiaalien ja tarvikkeiden käyttöä koskevat erityisedellytykset;d) tiettyjen ainesosien tai ainesosaryhmien siirtymistä elintarvikkeeseen tai sen pinnalle koskevat ainekohtaiset siirtymisen raja-arvot, on kiinnitettävä huomiota mahdollisiin muihin lähteisiin, joista näitä ainesosia voi joutua elintarvikkeeseen;e) ainesosien siirtymistä elintarvikkeeseen tai sen pinnalle koskeva kokonaissiirtymän raja-arvo;f) säännökset, joiden tarkoituksena on ihmisten terveydensuojelu vaaroilta, jotka johtuvat materiaalien tai tarvikkeiden joutumisesta suun kanssa kosketuksiin;g) muut säännöt, joilla pyritään varmistamaan 3 ja 4 artiklan noudattaminen;h) perussäännöt, joilla pyritään tarkistamaan a-g alakohdan noudattaminen;i) säännöt, jotka koskevat näytteiden keruuta ja määritysmenetelmiä, joilla tarkistetaan a-g alakohdan noudattaminen;j) lisäsäännökset, joilla varmistetaan materiaalien ja tarvikkeiden jäljitettävyys;k) säännökset, joissa vaaditaan, että komissio perustaa julkisesti saatavilla olevan yhteisön rekisterin, jäljempänä 'rekisteri', joka sisältää hyväksytyt aineet, materiaalit ja tarvikkeet, ja pitää sitä yllä.6 artikla Euroopan elintarviketurvallisuusviranomaisen tehtäväSäännökset, joilla on vaikutusta kansanterveyteen, on annettava Euroopan elintarviketurvallisuusviranomaisen, jäljempänä 'elintarviketurvallisuusviranomaisen', kuulemisen jälkeen.7 artikla Markkinoille saattamista koskevat yleiset vaatimukset1. Jos 5 artiklan toisen alakohdan a alakohdassa tarkoitettu luettelo hyväksytään, niiden, jotka hakevat hyväksyntää sellaiselle aineelle, joka ei vielä sisälly luetteloon, on toimitettava tätä koskeva hakemus 8 artiklan 1 kohdan mukaisesti.2. Ainetta ei hyväksytä, ellei ole riittävällä tavalla osoitettu, että kun lopullista materiaalia tai tarviketta käytetään erityistoimenpiteissä asetetuin ehdoin, se täyttää 3 ja 4 artiklan vaatimukset.8 artikla Uuden aineen hyväksymistä koskeva hakemus1. Edellä 7 artiklan 1 kohdassa tarkoitetun hyväksynnän saamiseksi on toimitettava hakemus seuraavien alakohtien mukaisesti:a) Jäsenvaltion kansalliselle toimivaltaiselle viranomaiselle lähetettävässä hakemuksessa on oltava:i) hakijan nimi ja osoite;ii) tekninen asiakirja, joka sisältää aineen turvallisuuden arviointia koskevassa oppaassa määritellyt tiedot; oppaan julkaisee elintarviketurvallisuusviranomainen;iii) tiivistelmä teknisestä asiakirjasta.b) Kansallinen toimivaltainen viranomaineni) toimittaa hakijalle kirjallisen ilmoituksen hakemuksen vastaanottamisesta 14 päivän kuluessa sen saamisesta. Ilmoituksessa on oltava hakemuksen vastaanottopäivä;ii) ilmoittaa viipymättä elintarviketurvallisuusviranomaiselle;iii) asettaa elintarviketurvallisuusviranomaisen saataville hakemuksen ja hakijan mahdollisesti toimittamat lisätiedot.c) Elintarviketurvallisuusviranomainen ilmoittaa viipymättä muille jäsenvaltioille ja komissiolle hakemuksesta ja asettaa niiden saataville hakemuksen ja hakijan mahdollisesti toimittamat lisätiedot.2. Elintarviketurvallisuusviranomainen julkaisee tarkat ohjeet hakemuksen laatimisesta ja jättämisestä. Ennen ohjeiden julkaisemista hakijoiden on käytettävä elintarvikkeita käsittelevän tiedekomitean opasta "Guidelines of the Scientific Committee on Food for the presentation of an application for safety assessment of a substance to be used in food contact materials prior to its authorisation" [10].[10]  http://europa.eu.int/comm/food/fs/sc/scf/ out82_en.pdf.9 artikla Elintarviketurvallisuusviranomaisen lausunto1. Elintarviketurvallisuusviranomainen antaa asiasta lausunnon kuuden kuukauden kuluessa vaatimusten mukaisen hakemuksen saamisesta. Lausunnossa todetaan, täyttääkö aine niissä käyttöoloissa, joihin sitä sisältävä materiaali tai tarvike on tarkoitettu, 3 ja 4 artiklassa säädetyt vaatimukset.Elintarviketurvallisuusviranomainen voi pidentää tätä määräaikaa. Tässä tapauksessa se toimittaa selityksen viiveestä hakijalle, komissiolle ja jäsenvaltioille.2. Elintarviketurvallisuusviranomainen voi tarvittaessa pyytää hakijaa täydentämään hakemuksessa olevia lisätietoja elintarviketurvallisuusviranomaisen antamassa määräajassa. Jos elintarviketurvallisuusviranomainen pyytää täydentäviä tietoja, 1 kohdassa säädetty määräaika keskeytetään, kunnes tiedot on toimitettu. Määräaika keskeytetään myös ajaksi, joka hakijalle on myönnetty suullisten tai kirjallisten selvitysten laatimista varten.3. Lausuntoaan laatiessaan elintarviketurvallisuusviranomaisen ona) varmistettava, että hakijan toimittamat tiedot ja asiakirjat ovat 8 artiklan 1 kohdan a alakohdan mukaisia, jolloin hakemusta pidetään vaatimusten mukaisena, ja tutkittava, täyttääkö aine 3 ja 4 artiklassa säädetyt vaatimukset;b) ilmoitettava hakijalle, komissiolle ja jäsenvaltioille, jos hakemus ei ole vaatimusten mukainen.4. Jos lausunnossa puolletaan arvioidun aineen hyväksymistä, lausuntoon on sisällyttävä:a) aineen nimi sekä sen eritelmät;b) tarvittaessa arvioidun aineen ja/tai materiaalin tai tarvikkeen mahdolliset käyttöehdot tai -rajoitukset;c) arviointi siitä, onko ehdotettu määritysmenetelmä sopiva haluttuihin valvontatarkoituksiin.5. Elintarviketurvallisuusviranomainen toimittaa lausuntonsa komissiolle, jäsenvaltioille ja hakijalle.6. Elintarviketurvallisuusviranomainen julkaisee lausuntonsa poistettuaan siitä 18 artiklan mukaisesti kaikki luottamuksellisina pidettävät tiedot.10 artikla Yhteisön hyväksyntä1. Komissio laatii tarvittaessa luonnoksen erityistoimenpiteeksi, jolla hyväksytään elintarviketurvallisuusviranomaisen arvioima aine tai aineet ja täsmennetään tai muutetaan niiden käyttöä koskevia edellytyksiä.2. Erityistoimenpideluonnoksessa otetaan huomioon elintarviketurvallisuusviranomaisen lausunto, yhteisön lainsäädäntö ja muut asiaan liittyvät oikeudelliset seikat. Jos erityistoimenpideluonnos ei ole elintarviketurvallisuusviranomaisen lausunnon mukainen, komissio antaa selvityksen eroavaisuuksien syistä.3. Edellä 1 kohdassa tarkoitettu erityistoimenpide hyväksytään 21 artiklan 2 kohdassa tarkoitetun menettelyn mukaisesti.4. Kun aine on hyväksytty tämän asetuksen mukaisesti, kaikkien alan toimijoiden, jotka käyttävät hyväksyttyä ainetta tai hyväksyttyä ainetta sisältäviä materiaaleja tai tarvikkeita, on noudatettava hyväksyntään liittyviä mahdollisia ehtoja tai rajoituksia.5. Hakijan on ilmoitettava komissiolle välittömästi uusista tieteellisistä tai teknisistä tiedoista, jotka voivat vaikuttaa hyväksytyn aineen turvallisuuden arviointiin ihmisten terveyden kannalta. elintarviketurvallisuusviranomainen tarkastelee arviointia tarvittaessa uudelleen.6. Hyväksynnän antaminen ei vaikuta alan toimijan yleiseen siviili- tai rikosoikeudelliseen vastuuseen hyväksytyn aineen, hyväksyttyä ainetta sisältävän materiaalin tai tarvikkeen taikka materiaaliin tai tarvikkeeseen kosketuksissa olevan elintarvikkeen osalta.11 artikla Hyväksynnän muuttaminen, keskeyttäminen ja peruuttaminen1. Hakija voi hakea voimassa olevan hyväksynnän muuttamista 8 artiklassa säädetyn menettelyn mukaisesti.2. Hakemuksessa on oltava:a) viite alkuperäiseen hakemukseen;b) tekninen asiakirja, joka sisältää uudet tiedot 8 artiklan 2 kohdassa tarkoitettujen ohjeiden mukaisesti;c) uusi, täydellinen tiivistelmä teknisestä asiakirjasta vakiomuodossa.3. Elintarviketurvallisuusviranomainen antaa omasta aloitteestaan, jäsenvaltion pyynnöstä tai komission pyynnöstä lausunnon siitä, onko hyväksyntä edelleen tämän asetuksen mukainen, tarvittaessa 9 artiklassa säädetyn menettelyn mukaisesti.4. Komissio tutkii elintarviketurvallisuusviranomaisen lausunnon mahdollisimman nopeasti ja laatii luonnoksen toteutettavasta erityistoimenpiteestä.5. Hyväksyntää muuttavassa erityistoimenpideluonnoksessa on täsmennettävä tarvittavat muutokset hyväksyntään liittyviin käyttöehtoihin ja mahdollisiin käyttörajoituksiin.6. Hyväksynnän muuttamista, keskeyttämistä tai peruuttamista koskeva lopullinen erityistoimenpide hyväksytään 21 artiklan 2 kohdassa tarkoitetun menettelyn mukaisesti.12 artikla Pakkausmerkinnät1. Rajoittamatta erityistoimenpiteiden soveltamista, materiaaleihin ja tarvikkeisiin, jotka eivät ole vielä kosketuksissa elintarvikkeeseen, kun ne saatetaan markkinoille, on liitettävä:a) sanat "elintarvikekäyttöön" tai niiden käyttöön viittaava erityinen tunnus, kuten kahviautomaatti, viinipullo tai lusikka, tai liitteessä II esitetty tunnus;b) tarvittaessa erityisohjeet turvallista käyttöä varten;c) yhteisöön sijoittautuneen valmistajan, tuottajan tai myyjän nimi tai kauppanimi ja osoite tai kotipaikka tai rekisteröity tavaramerkki;d) riittävät pakkaus- tai tunnistustiedot, jotta materiaali tai tarvike voidaan jäljittää;e) aktiivisten materiaalien ja tarvikkeiden osalta ohjeet sallitusta käytöstä, jotta näiden materiaalien ja tarvikkeiden käyttäjät pystyvät noudattamaan mahdollisia muita elintarvikkeisiin sovellettavia yhteisön säännöksiä tai niiden puuttuessa kansallisia säännöksiä.2. Edellä 1 kohdassa tarkoitetut tiedot on merkittävä näkyvästi, selvästi ja pysyvästi.3. Vähittäismyyntivaiheessa 1 kohdan mukaisesti vaaditut tiedot on merkittävä:a) materiaaleihin ja tarvikkeisiin tai niiden pakkauksiin taib) materiaaleihin ja tarvikkeisiin tai niiden pakkauksiin kiinnitettyihin etiketteihin taic) materiaalien ja tarvikkeiden välittömässä läheisyydessä olevaan ilmoitukseen, joka on selvästi ostajien näkyvissä; 1 kohdan c alakohdassa tarkoitettujen tietojen osalta tämä vaihtoehto on kuitenkin mahdollinen vain, jos tietoa tai tiedon sisältävää etikettiä ei teknisistä syistä voida kiinnittää materiaaliin tai tarvikkeeseen valmistus- tai myyntivaiheessa.4. Muussa myyntivaiheessa kuin vähittäismyynnissä 1 kohdan mukaisesti vaaditut tiedot on merkittävä:a) mukana oleviin asiakirjoihin;b) etikettiin tai pakkaukseen taikka;c) itse materiaaliin tai tarvikkeeseen.5. Edellä 1 kohdan a, b ja e alakohdassa säädettyjen tietojen merkitseminen koskee materiaaleja ja tarvikkeita, jotka ovata) 3 ja 4 artiklassa säädettyjen vaatimusten mukaisia;b) erityistoimenpiteiden tai sellaisten puuttuessa materiaaleihin ja tarvikkeisiin sovellettavien kansallisten säännösten mukaisia.13 artikla Pakkausmerkintöjä koskevat vaatimukset erityistoimenpiteissä1. Edellä 5 artiklassa tarkoitetuissa erityistoimenpiteissä on vaadittava, että toimenpiteiden soveltamisalaan kuuluviin materiaaleihin ja tarvikkeisiin on liitettävä kirjallinen vakuutus, jossa todetaan, että ne ovat niihin sovellettavien sääntöjen mukaisia.Säännönmukaisuuden osoittamiseksi saatavilla on oltava asianmukaiset asiakirjat. Asiakirjojen on oltava pyydettäessä toimivaltaisten viranomaisten saatavilla.2. Erityistoimenpiteiden puuttuessa jäsenvaltiot voivat pitää voimassa asiaa koskevat säännökset tai antaa uusia säännöksiä.14 artikla Merkinnöissä käytettävä kieliMateriaalien ja tarvikkeiden vähittäismyynti kielletään, jos 12 artiklan 1 kohdan a ja b alakohdassa vaadittuja tietoja ei ole annettu ostajien helposti ymmärtämällä kielellä. Tämä säännös ei estä merkitsemästä vaadittuja tietoja usealla kielellä.15 artikla Jäljitettävyys1. Materiaalien ja tarvikkeiden jäljitettävyydestä on huolehdittava kaikissa tuotanto-, jalostus- ja jakeluvaiheissa.2. Alan toimijoilla on oltava käytössään järjestelmät ja menettelyt, joiden avulla ne voivat kartoittaa yritykset, joista ja joihin materiaaleja ja tarvikkeita ja mahdollisesti niiden valmistuksessa käytettyjä aineita tai tuotteita on toimitettu. Nämä tiedot on oltava pyynnöstä toimivaltaisten viranomaisten saatavilla.3. Yhteisössä markkinoille saatettavat materiaalit ja tarvikkeet on merkittävä tai tunnistettava riittävällä tavalla, jotta niiden jäljitettävyys on helpompaa asiakirjojen tai tietojen avulla.16 artikla Suojatoimenpiteet1. Jos jäsenvaltio on saanut uutta tietoa tai arvioinut uudelleen vanhaa tietoa sen jälkeen, kun jokin 5 artiklassa tarkoitetuista erityistoimenpiteistä on hyväksytty, ja sillä on perusteet uskoa, että materiaalin tai tarvikkeen käyttö vaarantaa ihmisten terveyden, vaikka se olisikin asiaa koskevien erityistoimenpiteiden mukaista, se saa tilapäisesti keskeyttää kyseisten säännösten soveltamisen tai rajoittaa niiden soveltamista alueellaan.Sen on ilmoitettava tästä välittömästi muille jäsenvaltioille ja komissiolle ja esitettävä perusteet keskeyttämiselle tai rajoittamiselle.2. Komissio tarkastelee mahdollisimman pian, tarvittaessa saatuaan lausunnon elintarviketurvallisuusviranomaiselta, 21 artiklan 1 kohdassa tarkoitetussa komiteassa tämän artiklan 1 kohdassa tarkoitettuja jäsenvaltion esittämiä perusteita ja antaa lausuntonsa viipymättä ja toteuttaa asianmukaiset toimenpiteet.3. Jos komissio katsoo, että erityistoimenpiteisiin on tehtävä muutoksia, jotta voidaan korjata 1 kohdassa tarkoitetut ongelmat ja varmistaa ihmisten terveyden suojelu, muutokset on hyväksyttävä 21 artiklan 2 kohdassa tarkoitetun menettelyn mukaisesti.4. Edellä 1 kohdassa tarkoitettu jäsenvaltio saa pitää keskeytyksen tai rajoituksen voimassa, kunnes 3 kohdassa tarkoitetut muutokset on hyväksytty.17 artikla Tietojen julkisuus1. Hyväksymistä koskeva hakemus, hakijan toimittamat lisätiedot ja elintarviketurvallisuusviranomaisen lausunnot luottamuksellisia tietoja lukuun ottamatta on asetettava julkisesti saataville.2. Elintarviketurvallisuusviranomaisen on sovellettava Euroopan parlamentin ja neuvoston asetuksen (EY) N:o 1049/2001 [11] periaatteita soveltuvin osin käsitellessään hallussaan oleviin asiakirjoihin tutustumista koskevia hakemuksia.[11]  EYVL L 145, 31.5.2001, s. 43.3. Jäsenvaltioiden on käsiteltävä tämän asetuksen nojalla saamansa asiakirjoihin tutustumista koskevat hakemukset asetuksen (EY) N:o 1049/2001 5 artiklan mukaisesti.18 artikla Luottamuksellisuus1. Hakija voi osoittaa 8 artiklan 1 kohdan mukaisesti toimittamistaan tiedoista ne tiedot, jotka on käsiteltävä luottamuksellisina, koska niiden ilmaiseminen voi vahingoittaa merkittävästi hänen kilpailuasemaansa. Tässä tapauksessa on esitettävä todennettavissa olevat perustelut.2. Seuraaviin seikkoihin liittyviä tietoja ei pidetä luottamuksellisina:a) hakijan nimi ja osoite ja aineen kemiallinen nimi;b) aineen turvallisuuden arvioinnin kannalta suoraan merkitykselliset tiedot;c) määritysmenetelmät.3. Komissio päättää hakijaa kuultuaan, mitä tietoja on pidettävä luottamuksellisina, ja ilmoittaa päätöksestään hakijalle ja elintarviketurvallisuusviranomaiselle.4. Elintarviketurvallisuusviranomainen toimittaa pyynnöstä komissiolle ja jäsenvaltioille kaikki hallussaan olevat tiedot.5. Komission, elintarviketurvallisuusviranomaisen ja jäsenvaltioiden on toteutettava tarvittavat toimenpiteet niille tämän asetuksen nojalla toimitettujen tietojen asianmukaisen luottamuksellisuuden varmistamiseksi, lukuun ottamatta tietoja, jotka on julkistettava ihmisten terveyden suojelemiseksi olosuhteiden niin vaatiessa.6. Jos hakija peruuttaa tai on peruuttanut hakemuksen, elintarviketurvallisuusviranomaisen, komission ja jäsenvaltioiden on säilytettävä luottamuksellisina kaupalliset ja teolliset tiedot, tutkimus- ja kehittämistiedot mukaan luettuina, samoin kuin sellaiset tiedot, joiden luottamuksellisuudesta komissio ja hakija ovat eri mieltä.19 artikla TietosuojaEdellä 8 artiklan 1 kohdan mukaisesti toimitetun hakemuksen tietoja voidaan käyttää toisen hakijan hyödyksi, jos aine on sama kuin se, josta alkuperäinen hakemus jätettiin, myös puhtausasteen ja epäpuhtauksien luonteen osalta, ja jos toinen hakija on sopinut alkuperäisen hakijan kanssa, että tällaisia tietoja saadaan käyttää.20 artikla Liitteiden I ja II muuttaminenMuutokset liitteisiin I ja II hyväksytään 21 artiklan 2 kohdassa tarkoitetun menettelyn mukaisesti.21 artikla Komitea1. Komissiota avustaa asetuksen (EY) N:o 178/2002 58 artiklan 1 kohdalla perustettu elintarvikeketjua ja eläinten terveyttä käsittelevä pysyvä komitea, jäljempänä 'komitea'.2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.22 artikla Tarkastus- ja valvontatoimenpiteet1. Jäsenvaltioiden on varmistettava, että tarkastukset ja muut valvontatoimenpiteet toteutetaan tarpeen mukaan, niin että varmistetaan tämän asetuksen noudattaminen.2. Elintarviketurvallisuusviranomainen avustaa tarvittaessa ja komission pyynnöstä näytteenottoa ja testausta koskevien teknisten ohjeiden kehittämisessä tehdäkseen yhteensovitetun lähestymistavan helpommaksi 1 kohdan täytäntöönpanossa.23 artikla VertailulaboratoriotOn perustettava elintarvikekäyttöön tarkoitettuja materiaaleja ja tarvikkeita käsittelevä yhteisön vertailulaboratorio ja laadittava luettelo kansallisista vertailulaboratorioista rehujen ja elintarvikkeiden virallisesta valvonnasta annetun Euroopan parlamentin ja neuvoston asetuksen (EY) N:o [...] mukaisesti.24 artikla SeuraamuksetJäsenvaltioiden on säädettävä seuraamusjärjestelmästä, jota sovelletaan tämän asetuksen säännösten rikkomiseen ja toteutettava seuraamusten täytäntöönpanon varmistamiseksi kaikki tarvittavat toimenpiteet. Säädettyjen seuraamusten on oltava tehokkaita, suhteellisia ja varoittavia. Jäsenvaltioiden on ilmoitettava näistä säännöksistä komissiolle viimeistään [...] päivään [...]kuuta [...] [lisätään päivämäärä 6 kuukautta asetuksen voimaantulon jälkeen] mennessä ja ilmoitettava niiden muutokset mahdollisimman pian.25 artikla KumoaminenKumotaan direktiivit 89/109/ETY ja 80/590/ETY.Viittauksia kumottuihin direktiiveihin pidetään viittauksina tähän asetukseen liitteessä III olevan vastaavuustaulukon mukaisesti.26 artikla VoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Edellä 15 artiklaa sovelletaan [...] päivästä [...]kuuta [...] [2 vuotta asetuksen antamisen jälkeen].Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Euroopan parlamentin puolesta Neuvoston puolestaPuhemies Puheenjohtaja[...] [...]LIITE ILuettelo materiaali- ja tarvikeryhmistä, joihin voidaan soveltaa erityistoimenpiteitä(1) Aktiiviset ja älykkäät materiaalit ja tarvikkeet(2) Sideaineet(3) Keramiikka(4) Korkki(5) Elastomeerit ja kumi(6) Lasi(7) Ioninvaihtohartsit(8) Metallit ja metalliseokset(9) Paperi ja kartonki(10) Muovit(11) Painomusteet(12) Regeneroitu selluloosa(13) Tekstiilit(14) Lakat ja pinnoitteet(15) Vahat(16) PuuLIITE II&gt;VIITTAUS KAAVIOON&gt;TunnusLIITE IIIVASTAAVUUSTAULUKKODirektiivi 89/109/ETY  //  Tämä asetus1 artikla  //  1 artikla-  //  2 artikla2 artikla  //  3 artikla-  //  4 artikla3 artikla  //  5 artikla-  //  6 artikla-  //  7 artikla-  //  8 artikla-  //  9 artikla-  //  10 artikla-  //  11 artikla4 artikla  //  -6 artikla  //  12 artikla-  //  13 artikla-  //  14 artikla-  //  15 artikla5 artikla  //  16 artikla7 artikla  //  --  //  17 artikla-  //  18 artikla-  //  19 artiklaartikla   //  20 artikla8 artikla  //  -9 artikla  //  21 artikla-  //  22 artikla-  //  23 artikla-  //  24 artikla10 artikla  //  25 artikla11 artikla  //  -12 artikla  //  -13 artikla  //  26 artiklaLiite I  //  Liite ILiite II  //  -Liite III  //  Liite III//Direktiivi 80/590/ETY  //  Tämä asetusLiite  //  Liite IIAlustavaan vaikutustenarviointiin liittyvä selvitys1. Ongelmien kartoittaminenDirektiivillä 89/109/ETY luotiin perusta ihmisten terveyden ja kuluttajien etujen korkeatasoiselle suojaamiselle elintarvikekäyttöön tarkoitettujen materiaalien ja tarvikkeiden osalta, ja samalla varmistettiin sisämarkkinoiden tehokas toiminta.Tekninen kehitys elintarvikepakkausten alalla on nopeaa ja intensiivistä. Hiljattain on kehitetty uudentyyppisiä pakkauksia. Niin kutsutut aktiiviset elintarvikepakkausmateriaalit ja -tarvikkeet on suunniteltu niin, että ne pitävät yllä tai parantavat elintarvikkeen kuntoa ja pidentävät sen myyntiaikaa. Muita uusia pakkaustyyppejä ovat älykkäät elintarvikepakkausmateriaalit ja -tarvikkeet, joita käytetään antamaan tietoa elintarvikkeen kunnosta. Tällä hetkellä ei ole selvää, kuuluvatko tällaiset pakkaustyypit kansallisen vai yhteisön lainsäädännön piiriin. Ehdotuksessa selvennetään, että nämä elintarvikepakkausmateriaalien ja -tarvikkeiden tyypit kuuluvat kumpikin asetuksen soveltamisalaan, ja siinä vahvistetaan perussäännöt niiden käytölle. Siinä säädetään myös mahdollisuudesta hyväksyä niitä koskevia erityisiä täytäntöönpanotoimenpiteitä.Direktiivissä 89/109/ETY vahvistetaan jo menettelyt ja perusteet, joita on noudatettava laadittaessa ja hyväksyttäessä eri materiaali- ja tarvikeryhmiä koskevia täytäntöönpanotoimenpiteitä, kuten elintarvikkeita käsittelevän tiedekomitean suosittama aineiden arviointi. Avoimuuden vuoksi on kuitenkin tarpeen vahvistaa yksityiskohtaisemmat menettelyt elintarvikekäyttöön tarkoitetuissa materiaaleissa käytettävien aineiden turvallisuuden arviointia ja niiden hyväksymistä varten.Elintarvikekäyttöön tarkoitetut materiaalit ja tarvikkeet on voitava jäljittää kaikissa tuotanto-, jalostus- ja jakeluvaiheissa. Näin ollen on annettava elintarvikepakkausmateriaalien jäljitettävyyttä koskevat yleiset säännöt, joissa noudatellaan asetuksen (EY) N:o 178/2002 18 artiklassa annettuja samanlaisia säännöksiä elintarvikkeiden ja rehujen jäljitettävyydestä.Ehdotuksessa esitetään joitakin pakkausmerkintöjä koskevia lisäsäännöksiä, joiden tarkoituksena on antaa kuluttajille ja elintarvikepakkausmateriaalien käyttäjille enemmän tietoa.Tällä ehdotuksella on tarkoitus muuttaa direktiiviä 89/109/ETY edellä mainittujen seikkojen ottamiseksi huomioon. Siihen on myös yksikertaisuuden vuoksi sisällytetty direktiivissä 80/590/ETY määritelty tunnus, joka on esitettävä elintarvikepakkausmateriaaleissa ja -tarvikkeissa. Näin ollen ehdotetulla asetuksella korvataan ja kumotaan direktiivit 89/109/ETY ja 80/590/ETY.2. Ehdotuksen tavoiteEhdotuksella on seuraavat yleiset poliittiset tavoitteet ja odotetut vaikutukset:- varmistetaan ihmisten terveyden ja kuluttajien etujen korkeatasoinen suoja- varmistetaan elintarvikekäyttöön tarkoitettujen materiaalien ja tarvikkeiden vapaa liikkuvuus- otetaan huomioon tärkeät teknologiset kehitysaskelet elintarvikepakkausten alalla- parannetaan elintarvikepakkausmateriaalien ja -tarvikkeiden jäljitettävyyttä ja pakkausmerkintöjä- parannetaan hyväksymisprosessin avoimuutta täsmentämällä menettelyn eri vaiheet- annetaan komissiolle mahdollisuus antaa täytäntöönpanotoimenpiteitä koskevien direktiivien lisäksi myös päätöksiä ja asetuksia, koska jälkimmäiset sopivat paremmin tiettyihin säännöksiin (esim. hyväksyttyjen aineiden luettelot)- parannetaan sääntöjen täytäntöönpanoa perustamalla yhteisön ja jäsenvaltioiden vertailulaboratoriot.Aktiivisia ja älykkäitä elintarvikepakkausmateriaaleja ja -tarvikkeita koskevat säännökset ovat yleisluonteisia, ja niillä vahvistetaan näiden pakkauslajien asema yhteisön lainsäädännössä. Tästä on etua alan teollisuudelle, kuluttajille ja jäsenvaltioille.Pakkausmerkintöjä koskevilla lisävaatimuksilla varmistetaan, että ostajat ja loppukuluttajat saavat enemmän tietoa elintarvikepakkausmateriaalien ja -tarvikkeiden käytöstä.Elintarvikepakkausmateriaalien jäljitettävyyden parantamisesta on hyötyä kuluttajalle ongelmatapauksissa, ja sen avulla yritysten on mahdollista vetää pienempiä viallisia tuote-eriä pois markkinoilta.3. Toimintalinjojen valintaEdellä mainittujen tavoitteiden saavuttamiseksi ehdotettu perustoimintatapa on parantaa ja yhdenmukaistaa elintarvikekäyttöön tarkoitettuja materiaaleja ja tarvikkeita koskevaa yhteisön lainsäädäntöä ottamalla käyttöön ehdotetut säännöt.Jos tarkastellaan toissijaisuus- ja suhteellisuusperiaatteen noudattamista, puitedirektiivi 89/109/ETY hyväksyttiin sillä perusteella, että jäsenvaltioiden kansallisten lakien eroavaisuudet haittasivat materiaalien ja tarvikkeiden vapaata liikkuvuutta. Direktiivillä 89/109/ETY lähennettiin lakeja toisiinsa, jotta olisi saavutettu elintarvikepakkausmateriaalien ja -tarvikkeiden vapaa liikkuvuus ja samalla suojeltu kuluttajien terveyttä ja etuja. Direktiivissä vahvistettiin myös luettelo materiaaleista ja tarvikkeista, jotka kuuluvat erityisdirektiivien soveltamisalaan. Lähestymistapa oli toimiva, ja sitä olisi jatkettava.Asetuksen antaminen direktiivin sijaan on perusteltua säädöksen teknisen luonteen vuoksi, ja sen ansiosta ehdotettuja sääntöjä sovelletaan välittömästi kaikkialla yhteisössä. Tämä on tärkeää laajentuneessa yhteisössä, jossa on pian 25 jäsenvaltiota ja joka hyötyy koko alueellaan yhtenäisistä ja välittömästi sovellettavista säännöistä.4. Myönteiset ja kielteiset vaikutuksetEhdotetut säännökset vaikuttavat kaikenkokoisiin yrityksiin, jotka toimivat elintarvikekäyttöön tarkoitettujen materiaalien ja tarvikkeiden valmistuksen, jalostuksen ja kaupan alalla. Ehdotus koskee myös elintarviketeollisuutta.Ehdotukseen sisältyy seuraavia uusia velvoitteita:Elintarvikepakkausmateriaalien valmistukseen käytettäville aineille annettavasta yhteisön hyväksynnästä säädetään jo direktiivissä 89/109/ETY, joten hyväksymisprosessia koskevista säännöksistä ei aiheudu yrityksille uusia velvoitteita.Tärkeimmät uudet velvoitteet ovat seuraavat:Hakijoita koskevat yleiset velvoitteet:Aineen hyväksymistä koskeva hakemus on lähettävä ensin jäsenvaltion toimivaltaiselle viranomaiselle.Elintarviketurvallisuusviranomaiselle on ilmoitettava uusista tiedoista, jotka voivat vaikuttaa hyväksytyn aineen käyttöturvallisuuden arviointiin.Elintarvikepakkausmateriaalien valmistuksesta, jalostuksesta, tuonnista tai jakelusta vastaavia elinkeinonharjoittajia koskevat yleiset velvoitteet:Kaikki elintarvikekäyttöön tarkoitetut materiaalit ja tarvikkeet on varustettava pakkausmerkinnällä. Tämä koskee myös niitä materiaaleja ja tarvikkeita, joiden elintarvikekäyttö on ilmeistä niiden luonteen vuoksi ja jotka tähän mennessä on vapautettu tästä velvoitteesta direktiivillä 89/109/ETY.Aktiivisten ja älykkäiden materiaalien ja tarvikkeiden sallitusta käytöstä on annettava ohjeita, jotta niiden käyttäjät pystyvät noudattamaan elintarvikelainsäädännön asiaankuuluvia säännöksiä.Kaikkia elinkeinonharjoittajia koskevat yleiset velvoitteet:Elintarvikepakkausmateriaalien valmistukseen tarkoitettujen aineiden hyväksymiseen liittyviä käyttöehtoja ja -rajoituksia on noudatettava.On luotava järjestelmiä, jotta voidaan tunnistaa yritykselle materiaaleja ja tarvikkeita toimittaneet tahot ja tarvittaessa niiden valmistukseen käytetyt aineet ja tuotteet. Nämä tiedot on pyynnöstä toimitettava toimivaltaisille viranomaisille.On tunnistettava, kenelle yrityksen tuotteita on toimitettu, ja nämä tiedot on pyynnöstä toimitettava toimivaltaisille viranomaisille.Yhteisössä markkinoille saatetut materiaalit ja tarvikkeet on varustettava riittävin merkinnöin tai tunnistettava niin, että ne voidaan jäljittää.Taloudellisten vaikutusten osalta voidaan mainita seuraavat:Nykyisessäkin järjestelmässä vaaditaan elintarvikepakkausmateriaalien valmistukseen käytettyjen aineiden arviointia ennen niiden käytön hyväksymistä. Tässä mielessä ehdotuksella ei siis tehdä suuria muutoksia.Aktiivisia ja älykkäitä materiaaleja ja tarvikkeita koskevat säännökset ovat yleisiä, ja niillä vahvistetaan näiden materiaalien ja tarvikkeiden asema yhteisön lainsäädännössä. Tästä on etua alan yrityksille, kuluttajille ja jäsenvaltioille.Useimmat pakkausmerkintöjä koskevat vaatimukset sisältyivät jo direktiiviin 89/109/ETY, eikä niillä näin ollen pitäisi olla suurempia taloudellisia vaikutuksia. On myös huomattava, että asetuksessa tarjotaan erilaisia vaihtoehtoja pakkausmerkinnöille.Ehdotetussa asetuksessa vaaditaan kaikkien elintarvikepakkausmateriaalien ja -tarvikkeiden jäljitettävyyttä. Koska tämä edellyttää järjestelmiä, joilla tuotteet voidaan tunnistaa, tästä aiheutuu elintarvikepakkausmateriaaleja valmistaville, jalostaville ja jakeleville yrityksille jonkin verran kustannuksia. On kuitenkin huomattava, että useimmissa yrityksissä on jo otettu käyttöön jäljitettävyyttä koskevia menettelyitä osana nykyaikaisia laadunhallintajärjestelmiä (esim. ISO 9000, hyvät tuotantotavat). Lisäksi viallisten tuotteiden vetäminen pois markkinoilta on rajoitetumpaa, kun ne voidaan jäljittää.Ehdotuksella ei odoteta olevan sosiaalisia tai ympäristövaikutuksia.5. SeurantaAlustavasta ehdotusluonnoksesta on järjestetty kattava kuuleminen useissa kokouksissa, joita on pidetty jäsenvaltioiden ja asiaan liittyvien tahojen kanssa. Pienemmässä asiantuntijaryhmässä on lisäksi keskusteltu joistakin pääasiassa teknisistä seikoista, kuten jäljitettävyydestä sekä aktiivisista materiaaleista ja tarvikkeista. Useimmat kuulemisessa saaduista kommenteista on otettu huomioon ehdotusta laadittaessa.Tämän ehdotuksen laadintaan johtaneissa keskusteluissa ovat olleet mukana seuraavat ammatilliset ja kuluttajajärjestöt:- APME (Association of plastics manufacturers in Europe)- BEUC (The European consumers' organisation)- BLIC (Liaison Office of the E.U. Rubber Industry)- CEFIC-FCA (European Chemical Industry Council-Food Contact Additives)- CEI Bois (European Confederation of Woodworking Industries)- CELiège (European Cork Confederation)- CEPE (European Council of the Paint, Printing Ink and Artists' Colours Industry)- CEPI (Confederation of European Paper Industries)- CERAME-UNIE (Liaison office of the European ceramic industry)- CIAA (Confederation of the food and drink industries of the EU)- CIPCEL (European cellulose industry trade association)- CITPA (International Confederation of Paper and Board Converters)- EuPC (European plastics converters confederation)- EPFMA (European Plasticized Film Manufacturers Association)- ETS (European Tissue Symposium)- EURATEX (European Apparel and Textile Organisation)- EUROCOOP (European community of consumer cooperatives)- EWF (European Wax Federation)- FABRIMETAL / SEFEL (Metal Packaging Manufacturers Association)- FEVE (European Container Glass Federation)- FEICA (Association of European Adhesives Manufacturers)- FLEXIBLE PACKAGING EUROPE (The European Forum for the Flexible Packaging Industry)Euroopan kuluttajien järjestö (BEUC) oli huolissaan aktiivisten ja älykkäiden materiaalien ja tarvikkeiden oikeista pakkausmerkinnöistä. Järjestö myös korosti tarvetta sellaiseen säännökseen, jolla varmistetaan, ettei tällaisten materiaalien ja tarvikkeiden käytöllä johdeta kuluttajaa harhaan elintarvikkeen laadun tai kunnon osalta. Järjestön kommentit otettiin huomioon.Elintarviketeollisuus oli huolissaan jäljitettävyyttä koskevista säännöksistä, joista järjestettiin laaja kuuleminen. Elintarviketeollisuuden edustajat perustivat elintarvikepakkausmateriaalialan yhteyskomitean ("Food Contact Materials Industry Liaison Committee") tarkastelemaan ehdotettuja säännöksiä. Eri teollisuudenalat hyväksyivät lopulta yleisesti jäljitettävyyttä koskevat vaatimukset. Yhteyskomitea toimii lisäksi vapaaehtoispohjalta valmistellakseen suuntaviivoja jäljitettävyyttä koskevien sääntöjen soveltamiseksi.Ehdotukseen ei suositeltu sovellettavaksi laajennettua arviointia, koska siitä on jo käyty laaja kuuleminen jäsenvaltioiden ja sidosryhmien kanssa. Uutta kuulemista ei ole suunnitteilla.